**E L Ő T E R J E S Z T É S**

**a Képviselő-testület 2016. szeptember 22-ei rendes ülésére**

**Tárgy:** Szándéknyilatkozat a Budapest II. kerület, 13579/0/A/3 hrsz. alatt nyilvántartásba vett, természetben Budapest II. kerület, Fő utca 80. fsz. alatt található, 385 m2 területű, irodahelyiség megnevezésű ingatlan használata tárgyában

**Készítette:** ……………………………………………Ötvös Zoltán irodavezető sk.

**Egyeztetve:** ……………………………………………Dankó Virág alpolgármester

**Látta:** ………………………………………………….dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület!**

**Jogszabály változás folytán 2017. január 1-jétől a Klebelsberg Intézményfenntartó Központ Közép-Budai Tankerületi Központ (a továbbiakban: Központ) látja el a I.-II.-XII. kerületi iskolák fenntartói és működtetési feladatait.**

**A Központ új székhelyet keres, ezért megkereséssel fordult** Önkormányzatunk **felé nagyobb alapterületű irodahelyiség részükre történő használata ügyében.**

Az Önkormányzat tulajdonát képezi a Budapest II. kerület, 13579/0/A/3 hrsz. alatt nyilvántartásba vett, természetben Budapest II. kerület, Fő utca 80. fsz. alatt található, 385 m2 területű, irodahelyiség megnevezésű ingatlan, mely helyiséget a 2005. április 1. napján kelt és ez év végére felmondott bérleti szerződés alapján a Nemzeti Média- és Hírközlési Hatóság (a továbbiakban: Hatóság) bérel 2016. december 31. napjáig.

Tárgyi helyiséggel födémszomszédos a Budapest II. kerület, 13579/0/A/7 hrsz. alatt nyilvántartásba vett, természetben Budapest II. kerület, Fő utca 80. 1. emelet 3/A. szám alatt található, 101 m2 területű, iroda megnevezésű, a Magyar Állam tulajdonát képező és a Hatóság vagyonkezelésében lévő ingatlan, mely ingatlant az Önkormányzati ingatlannal együtt - a födémszinten összenyitva - szintén a Hatóság használt.

A Hatóság Üzemeltetési és Vagyonkezelési Osztálya - amellett, hogy az önkormányzati helyiségre kötött bérleti szerződését az év végére felmondta - már jelezte a Magyar Nemzeti Vagyonkezelő Zrt. felé is, hogy a Magyar Állam tulajdonát képező ingatlant a jövőben nem kívánja használni.

A Központ képviselőjével és a Hatóság Üzemeltetési és Vagyonkezelési munkatársával 2016. szeptember 5. napján helyszíni bejárást tartottunk, ahol megállapítottuk, hogy az Önkormányzati és a Magyar Állam tulajdonát képező ingatlanok együttesen alkalmasak lennének a Központ elhelyezésére.

*Tudomásunk szerint a Központ jelezte a Magyar Nemzeti Vagyonkezelő Zrt. felé szándékát a Magyar Nemzeti Vagyonkezelő Zrt. vagyonkezelésbe vétele tárgyában azzal, hogy a Központ az Önkormányzat tulajdonát képező helyiségre bérleti szerződést kötne.*

*A Hatóság Üzemeltetési és Vagyonkezelési munkatársa szintén tájékoztatást adott arról, hogy levél útján történő megkeresés formájában szintén kérvényezték a Magyar Nemzeti Vagyonkezelő Zrt-től, hogy a Központ a Magyar Állam tulajdonát képező ingatlant a Hatóságéval azonos feltételekkel vagyonkezelésbe vegye, melynek során a két ingatlan közötti födémáttörést nem kellene megszüntetniük és ebben az esetben az Önkormányzati helyiség birtokba visszaadása egy korábbi (az eredetileg tervezett 2017. január 2-i helyett 2016. november 15-i) időpontban is sor kerülhet.*

 A fentiek alapján javasoljuk a Tisztelt Képviselő-testületnek, hogy a nyilvánítsa ki szándékát a Klebelsberg Intézményfenntartó Központ felé, hogy – a későbbiekben meghatározott és egyeztetett feltételek mellett a jogszabályok és Képviselő-testületi határozatok alapján – a Budapest II. kerület belterület 13579/0/A/3 hrsz. alatt nyilvántartásba vett, természetben Budapest II. kerület, Fő utca 80. fsz. alatt található, 385 m2 területű, irodahelyiség megnevezésű ingatlant a **Klebelsberg Intézményfenntartó Központ** Közép-Budai Tankerületi Központ székhelyének elhelyezése céljából a Nemzeti Média- és Hírközlési Hatóság által az Önkormányzat részére történő birtokba visszaadását követően használatba adja.

**H a t á r o z a t i j a v a s l a t**

A Képviselő-testület úgy dönt, hogy a Budapest II. kerület belterület 13579/0/A/3 hrsz. alatt nyilvántartásba vett, természetben Budapest II. kerület, Fő utca 80. fsz. alatt található, 385 m2 területű, irodahelyiség megnevezésű ingatlant – a későbbiekben meghatározott és egyeztetett feltételek mellett a jogszabályok és Képviselő-testületi határozatok alapján – a Közép-Budai Tankerületi Központ székhelyének elhelyezése céljából a Nemzeti Média- és Hírközlési Hatóság által az Önkormányzat részére történő birtokba visszaadását követően használatba adja.

A Képviselő-testület felhatalmazza a Polgármester az egyeztető tárgyalások lebonyolítására.

**Felelős:** Polgármester

**Határidő:** 2016. december 31.

*(A határozati javaslat elfogadása egyszerű többségű szavazást igényel.)*

**B u d a p e s t, 2016. szeptember 20.**

 **Dr. Láng Zsolt**

 polgármester